|  |  |
| --- | --- |
| Numri i lëndës: | 2019:072762 |
| Datë: | 03.10.2019 |
| Numri i dokumentit: | 00548667 |

**P.nr 24/19**

**NE EMER TE POPULLIT**

**GjYKATA THEMELORE NE PEJE –**Departamenti i përgjithshëm me gjyqtari e vetëm gjykues Ahmet Rexhaj , me pjesëmarrjen e sekretares juridike Lindmire Begolli ,në çështjen penale kundër te pandehurit V K nga fsh LL K. Peje , për shkak te veprës penale ; kanosje nga neni 185 par 2 te KPRK-së duke vendosur sipas aktakuzës se prokurorisë Themelore ne Peje , Departamenti i përgjithshëm PP/II nr. 2738/18 te dt. 10.01.2019 pas mbajtjes se shqyrtimit fillestar me dt.01.10.2019 te mbajtur ne prezencën e te pandehurit V K ,prokurori i shtetit Lumturije Hoxha e ne mungesë te palës se demtuar , ka marr dhe botërisht ka shpalle këtë :

**A K T GJ Y K I M**

**I pandehuri V K i lindur me dt. .. në fsha LL K-Pejë ku edhe tani jeton , ne fsha LL , i biri R dhe nënës e T e gjinisë S , ka të shkollën e mesme, me profesion tregtar , nr. personal .., i gjendjes së mesme ekonomike, kinse i pa dënuar më parë nga gjykata, Shqiptar, shtetas i Republikës së Kosovës, gjendet në liri.**

**ËSHTË FAJTOR**

**Për shkak se:**

01.11.2018 rreth orës 21:50 min ne fsh Q K-Peje i pandehuri V K me dashje e kanos te dëmtuarën L Çeku ne atë mënyrë qe përmes rrjetit social Viber i dërgon mesazhe kanosëse me përmbajtje kërcënuese duke iu drejtuar me fjalët “veç dije ni send o ki mem vra, ne shpi kom me te ardh pasha këtë nate”, ti harroje martesën sa te është kjo jete qe te martohesh me kon “ dhe mesazhin tjetër kanosës me fjalët “ i kam kallezu atij o ki mem hek prej kësaj jete o kom me te hek “ me çrrastë te dëmtuare s i shkakton frike dhe shqetësim se do ti ndodhe diqka e keqe asaj dhe familjes se saj ,

Me çka ka kryer vepër penale, kanosje nga neni 185 par 2 te KPRk-së

Andaj, gjykata duke u bazuar në nenin 7,41,42,43,46,73, të KPK-së, nenit 185 par 2 te KPRk-së të KPRK-së, si dhe nenit 365 të KPPRK-së, të pandehurit V K i shqipton:

**DËNIM ME GJOBË**

Ashtu që të pandehurit V K cakton dënim me gjobë në shumë prej 400 € katerqinde euro ) e të cilin dënim është i obliguar që ta paguaj në afat prej 90 ( nentdhjet ) ditësh pas plotfuqishmërisë së aktgjykimit,

Nëse i pandehuri i lartcekur dënimin me gjobë nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

I pandehuri obligohet që në emër të paushallit gjyqësor shumën prej 20€ (njëzetë euro), si dhe në emër të programit për kompensimin e viktimave të krimit në shumë prej 30€ (tridhjetë euro), të gjitha këto në afat prej 15 ditësh, pas plotfuqishmërisë së aktgjykimit.

Pala e dëmtuar për realizimin e kërkesës pasurore juridike udhëzohet ne kontest civil,

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr. 2738/18 te dt. 10.1.2019 kundër të pandehurit V K nga fsh LL K. Pejë , për shkak të veprës penale: kanosje nga neni 185 par 2 te KPRk-së

Gjykata e ka mbajtur seancën e shqyrtimin fillestarë me datë 01.10.2019, pas leximit të aktakuzës nga ana e Prokurorit së PP/II. nr. 2738/18 te dt. 10.01.2019 , në seancën e shqyrtimit fillestar, gjykata është bindur se i pandehuri i ka kuptuar aktakuzën dhe të pandehurit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata e ka udhëzuar të pandehurin për rëndësinë dhe pasojat e pranimit të fajësisë, dhe i pandehuri ka deklaruar, se i ka kuptuar të gjitha pasojat dhe përparësitë e pranimit të fajësisë dhe shprehi keqardhje dhe nga data kur ka ndodhur rasti me dt. 01.11.2018 unë me këtu te dëmtuarën L Q i kemi ndërprerë kontaktet fizike elektronike , ajo e ka jetën e vet unë timen dhe unë me përgjegjësi te plot deklaroj se nga ana ime nuk ka kurrfarë pengesash me kurrfarë mënyre shprehi keqardhje për atë qka i ka ndodhur pa u lëshuar ne rrethanat marrëdhëniet paraprake ,me te dëmtuarën L Q ,

Prokurori i shtetit ka deklaruar se pajtohet me pranimin e fajësisë nga ana e të pandehurit, meqenëse i njëjti e ka pranuar fajin duke i kuptuar pasojat e pranimit të fajësisë dhe atë në mënyrë vullnetare dhe pa ndonjë presion, konsideron se i njëjti pranim i fajësisë ka mbështetje në provat të cilat gjenden në shkresa të lëndës.

Në vijim gjykata duke shqyrtuar fajësinë nga ana e të pandehurit vlerësoi se pranimi i fajësisë paraqet shprehje të lirë të vullnetit të pandehurit, pasi që ai e ka kuptuar natyrën dhe pasojat e pranimit të fajësisë.

Duke pasur parasysh të lart cekurat gjykata e ka aprovuar pranimin e fajësisë nga ana e të pandehurit dhe ka vërtetuar se nuk ekziston ndonjë rrethanë për hudhje të aktakuzës konfrom nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje penale nuk është zbatuar procedura e provave por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të pandehurit si dhe duke pasur parasysh provat të cilat gjenden në shkresat e lëndës siç janë: raporti fillestar i incidentit menr te rastit 2018-DA- 2285 i dt 01.11.2018 raporti i oficerit Osman Goçi 2748 i dt 02.11.2018 deklarata e te dëmtuarës ne polici me dt 01.22.2018 deklarata e te pandehurit ne polici me dt.06.11.2018 , procesverbali mbi intervistimin e te dëmtuarës te dhënë ne prokurori me dt 10.01.2019 si dhe foto dokumentacioni i mesazheve ne rrjetin social viber nga i pandehuri si dhe dokumentacioni i shkresave te lendes, gjykata konstatoi se i pandehuri e ka kryer veprën penale si ne dispozitiv te aktgjykimit ,

Duke u bazuar në këto që u ceken më lartë gjykata ka vendosur që të pandehurin V K ta shpall fajtor për kryerjen e veprës penale, ngase veprimet e të njëjtit i përmbajnë të gjitha tiparet e kësaj vepre penale dhe se për të njëjtën është edhe penalisht përgjegjës.

Duke vendosur mbi vendimin mbi dënim konform nenit 73 dhe 74 të KPRK-së me rastin e shqiptimit të dënimit ndaj të pandehurit, gjykata ka mare për bazë disa rrethana që ndikojnë në llojin dhe lartësinë e dënimit.

Si rrethana lehtësuese për të pandehurin gjyqtari i vetëm gjykues e ka marrë pranimin e fajësisë nga ana e të pandehurit, se është penduar për kryerje e kësaj vepre penale, si dhe premtimin e tij se në të ardhmen nuk do të kryej ndonjë vepër tjetër penale. Ndërsa gjyqtari i vetëm gjykues, nuk ka gjetur ndonjë rrethanë rënduese për të pandehurin.

Sipas bindjes së gjyqtarit të vetëm gjykues, dënimi i shqiptuar me gjobë ndaj të pandehurit V K e duke i marrë për bazë rrethanat e lart cekura, është dënim i drejtë, në harmoni me peshën e veprës penale dhe shkallën e përgjegjësisë të pandehurit.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të pandehurit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të pandehurin në paguar jen e paushallit gjyqësor.

Konform nenit 463 par 1 dhe 2 palën e dëmtuar e ka udhëzuar ne kontest civil për realizimin e kërkesës pasurore juridike .

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm P.nr.**

**P.nr . 24/19 te dt 01.10.2019**

**Sekretare juridike Gjyqtari**

Lindmire Begolli Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.